Cyber-shot-käyttöohjeet
Tulosta
Ensimmäiselle sivulle > Varotoimia/Tietoja kamerasta > Varotoimia > Akun lataaminen

## Akun lataaminen

- Toimitettu verkkolaite on tarkoitettu tätä kameraa varten. Älä liitä sitä muihin elektronisiin laitteisiin. Se voi aiheuttaa toimintahäiriön. Käytä vain aitoa Sony-verkkolaitetta.

- Jos virta-/latausvalo vilkkuu latauksen aikana, poista ladattavana oleva akku ja asenna se sitten kunnolla takaisin kameraan. Jos virta-/latausvalo vilkkuu uudelleen, se voi olla merkki akkuvirheestä tai siitä, että käytössä on jokin muu akkutyyppi. Tarkasta, että akku on oikeantyyppinen. Jos akku on oikeantyyppinen, poista akku, aseta sen tilalle uusi tai eri akku ja tarkista, että akku latautuu oikein. Jos akku latautuu oikein, kyseessä saattaa olla akkuvirhe.

- Jos virta-/latausvalo ei syty, vaikka verkkolaite on liitetty kameraan ja pistorasiaan, se tarkoittaa, että lataus on loppunut tilapäisesti ja on valmiustilassa. Lataus pysähtyy ja siirtyy valmiustilaan automaattisesti, jos lämpötila on suositellun käyttölämpötilan ulkopuolella. Kun lämpötila palaa asianmukaiselle alueelle, latausta jatketaan ja virta-/latausvalo syttyy uudelleen. Suosittelemme, että akku ladataan ympäristön lämpötilan ollessa 10 °C – 30 °C.

- Voit ladata kamerassa olevan akun käyttämällä toimitettua verkkolaitetta. Lisäksi virtaa voidaan syöttää toistotilassa verkkosovittimen kautta. Kuvaustilassa virransyöttöä verkkosovittimen kautta ei kuitenkaan voida käyttää. Virransyöttöön pistorasiasta kuvaamisen aikana tarvitaan AC-LS5-verkkosovitin (myydään erikseen) ja VMC-MD3-monikäyttöliitäntäkaapeli (myydään erikseen).

Takaisin ylös